રાજાએ તે બ્રાહ્મણની શરત માની લીધી અને રૂમ બંધ કરી દીધો. પરંતુ કામની સમીક્ષા કરવા માટે રાજા રૂમની આસપાસ ફરવા માટે જરૂર આવતો હતો. થોડા સમય સુધી રૂમમાંથી કામ ચાલુ હોવાનો અવાજ આવતો રહ્યો, પછી અચાનક કામ કરવાનો અવાજ બંધ થઇ ગયો. ત્યારે રાજા ગભરાઇને વિચારવા લાગ્યો કે ક્યાંક આ બ્રાહ્મણ ને કંઇ થઇ ગયું તો નથી ને. રાજાએ ડરમાં દરવાજો ખોલી દીધો અને દરવાજો ખુલતાં જ તે બ્રાહ્મણ તે અધૂરી મૂર્તિઓ છોડીને ગાયબ થઇ ગયો.